Kamara tilbake til MLS – klar for D.C. United
– Jeg gleder meg veldig til å spille med ham. Han har en veldig bra spilleforståelse og pasningsfot, så det bør være en bra «match», sier Ola Kamara til VG om sin nye lagkamerat Wayne Rooney. Samarbeidet kommer dog bare til å vare ut sesongen, da Rooney går til Derby County som spillende trener ved nyttår. – Vi er ekstremt glad for å ha sikret oss en dynamisk angriper i Ola Kamara. Han har vært en av de mest markante målscorerne i MLS gjennom hans tre år i (Colombus) Crew og (LA) Galaxy, og kommer til å være en offensiv nøkkelspiller for oss fremover, sier D.C. United-leder Dave Kasper til klubbens hjemmesider. VG-spesial: Alt om overgang-innspurten her Kamara har de siste par dagene jobbet for å på plass en avtale med Washington-klubben. Onsdag kveld norsk tid bekreftet D.C. United på Twitter at de har hentet den norske landslagsspissen. VG har tidligere omtalt den ventede overgangen, som skal ligge på 2,5 millioner dollar, eller i overkant av 22 millioner norske kroner. Det gjør Kamara til klubbens nest dyreste spillerkjøp i historien. Bare Paul Arriola ligger foran nordmannen på listen. Han ble hentet for 3 mill. dollar for to år siden. les ogsåSamtidig betyr det en slutt for Kina-marerittet til Kamara. På et halvår i Shenzhen fikk han bare seks kamper, og uten mål endte det med at han ble satt ned på reservelaget. – Jeg skjønte jeg var ferdig der da de begynte å hente andre spillere og andre spisser, og spesielt da jeg ble satt på reservelaget. Da skjønte jeg at jeg var ferdig i Shenzhen, sier Kamara.Nå venter en mer kjent liga for 29-åringen. Spissen har tidligere spilt for både Columbus Crew og Los Angeles Galaxy, der han hamret inn 48 ligamål på 90 kamper. I Galaxy spilte han på topp sammen med Zlatan Ibrahimovic. Nå er det altså en annen Manchester United-angriper som venter: Wayne Rooney. Og om visum går i orden før 12. august kan det også bli debut mot nettopp gamlelaget Los Angeles Galaxy. – Jeg håper det blir klart til den kampen. Det er alltid spesielt å spille mot gamle lagkamerater, så jeg ser frem til det. Det er en match jeg har lyst til å spille, sier Kamara. PS! I samarbeid med Strive ser du 2 kamper fra storturneringen ICC på VG+ i sommer. (Redaksjonelt samarbeid)
Kina-marerittet til Ola Kamara (29) er over. Han returnerer til MLS, og blir lagkompis med Wayne Rooney i D.C. United – i et halvt år. Det bekrefter klubben på sine egne sider.